OSNOVNA ŠKOLA PROF. FRANJE

FRANJE VIKTORA ŠIGNJARA

IVANA GUNDULIĆA 5A

VIRJE

KLASA: 112-01/21-02/02

URBROJ:2137-41-03/21-1

U Virju, 6. listopada 2021. godine

 Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ br.87/08., 86/09., 92/10., 105/10., 90/11., 5/12., 6/12., 86/12., 126/12., 94/13., 152/14., 7/17., 68/18. i 98/19. i 64/20.) i članaka 4. i 5. Pravilnika o načinu i postupku zapošljavanja u Osnovnoj školi prof. Franje Viktora Šignjara, ravnateljica Osnovne škole prof. Franje Viktora Šignjara, Virje, Marica Cik Adaković raspisuje

**NATJEČAJ**

**za zasnivanje radnog odnosa**

1. učitelj/ica matematike - 1 izvršitelj/ica na neodređeno, nepuno radno vrijeme (ukupno 24 sata tjedno)
* mjesto rada: Osnovna škola prof. Franje Viktora Šignjara, Ivana Gundulića 5a, Virje

 Uvjeti: uz opće uvjete za zasnivanje radnog odnosa sukladno općim propisima o radu potrebno je ispunjavati i posebne uvjete za zasnivanje radnog odnosa sukladno članku 105. Zakona o odgoju i obrazovanju u osnovnoj i srednjoj školi (Narodne novine, br.87/08., 86/09., 92/10., 105/10., 90/11., 5/12., 6/12., 86/12., 126/12., 94/13., 152/14., 7/17., 68/18. i 98/19. i 64/20.) i Pravilniku o odgovarajućoj vrsti obrazovanja učitelja i stručnih suradnika u osnovnoj školi (Narodne novine, br. 6/19. i 75/20.)

Radni odnos ne može zasnovati osoba za koju postoje zapreke iz članka 106. Zakona o odgoju i obrazovanju u osnovnoj i srednjoj školi (Narodne novine, br. 87/08., 86/09., 92/10., 105/10., 90/11., 5/12., 16/12., 86/12. i 126/12., 94/13, 152/14, 07/17, 68/18. i 98/19., 64/20.).

Na natječaj se mogu javiti osobe oba spola. Uz pisanu prijavu (vlastoručno potpisanu) potrebno je priložiti:

1. životopis
2. diplomu, odnosno dokaz o stupnju i vrsti stručne spreme
3. domovnicu, odnosno dokaz o državljanstvu
4. uvjerenje nadležnog suda da se protiv podnositelja ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi – ne starije od 6 mjeseci
5. elektronički zapis ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje

Osobe koje se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17., 98/19., 84/21.), članku 48.f Zakona o zaštiti vojnih i civilnih invalida rata (Narodne novine broj 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03., 148/13., 98/19.), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13., 152/14., 39/18., 32/20.) dužne su u prijavi na natječaj pozvati se na to pravo i uz prijavu na natječaj priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17., 98/19., 84/21.) uz prijavu na natječaj dužne su osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji. Popis dokaza za ostvarivanje prava prednosti pri zapošljavanju nalazi se na internetskoj stranici Ministarstva hrvatskih branitelja na sljedećoj poveznici:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje se pozivaju na pravo prednosti pri zapošljavanju u skladu s člankom 48. Zakona o civilnim stradalnicima Domovinskog rata (Narodne novine broj 84/21.), dužne su uz prijavu na natječaj pozvati se na to pravo i uz prijavu dostaviti i dokaze iz članka 49. stavka 1. Zakona o civilnim stradalnicima iz Domovinskog rata. Popis dokaza za ostvarivanje prava prednosti pri zapošljavanju nalazi se na internetskoj stranici Ministarstva hrvatskih branitelja na sljedećoj poveznici: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

 Navedene isprave, odnosno prilozi dostavljaju se u neovjerenoj preslici i ne vraćaju se kandidatu nakon završetka natječajnog postupka. Prije sklapanja ugovora o radu odabrani kandidat dužan je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu (NN br. 78/93., 29/94., 126/98., 16/07., 75/09., 120/16.).

S kandidatima čije su prijave pravodobne i potpune i koji zadovoljavaju formalne uvjete natječaja provest će se procjena, odnosno vrednovanje. Procjena će se provesti putem testiranja koje može biti usmeno i/ili pismeno.U slučaju da kandidat ne pristupi testiranju smatrat će se da je odustao od prijave na natječaj. Ako se na natječaj prijavi samo jedan kandidat, prema odluci ravnatelja ne mora se provesti procjena, odnosno vrednovanje.

 U prijavi na natječaj kandidati su dužni navesti adresu, odnosno e-mail adresu na koju će biti (najmanje 5 dana prije) dostavljena obavijest o pravnim i drugim izvorima za pripremu testiranja, datumu i vremenu održavanja testiranja te rezultati testiranja.

 Rok za podnošenje prijava je 8 dana od dana objave na mrežnim stranicama Hrvatskog zavoda za zapošljavanje i mrežnim stranicama Škole.

Nepotpune i nepravodobne prijave neće se razmatrati.

Prijavom na natječaj kandidati daju privolu Osnovnoj školi prof. Franje Viktora Šignjara da se njihovi podaci prikupljaju, obrađuju, objavljuju i čuvaju u svrhu provedbe natječajnog postupka sukladno propisima o zaštiti osobnih podataka.

O rezultatima natječaja kandidati će biti obaviješteni u zakonskom roku putem web stranice Osnovne škole prof. Franje Viktora Šignjara, Virje: <http://os-fvsignjara-virje.skole.hr/natjecaji>.

Prijave s dokazima o ispunjavanju uvjeta natječaja dostaviti osobno ili poštom u zatvorenoj omotnici na adresu: OSNOVNA ŠKOLA PROF. FRANJE VIKTORA ŠIGNJARA, Ivana Gundulića 5a, 48326 Virje, s naznakom „Za natječaj – učitelj/ica matematike“.

Natječaj je objavljen na mrežnim stranicama Hrvatskog zavoda za zapošljavanje i web stranicama i oglasnoj ploči škole dana 6. listopada 2021. godine.

 Ravnateljica: Marica Cik Adaković, prof.